CELEX: 22012D0128
Language: hr
Date: 2012-07-13 00:00:00
Title: Odluka Zajedničkog odbora EGP-a br. 128/2012 od 13. srpnja 2012. o izmjeni Priloga XI. (Elektroničke komunikacije, audiovizualne usluge i informatičko društvo) Sporazumu EGP-a

11/Sv. 109
            
            
               HR
            
            
               Službeni list Europske unije
            
            
               298
            
         22012D0128
   
               L 309/7
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 128/2012
   od 13. srpnja 2012.
   o izmjeni Priloga XI. (Elektroničke komunikacije, audiovizualne usluge i informatičko društvo) Sporazumu EGP-a
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.
   budući da:
   
               (1)
            
            
               Prilog XI. Sporazumu izmijenjen je Odlukom Zajedničkog odbora EGP-a br. 109/2012 od 15. lipnja 2012. (1).
            
         
               (2)
            
            
               Odluku Komisije 2010/267/EU od 6. svibnja 2010. o usklađenim tehničkim uvjetima za uporabu frekvencijskog pojasa 790-862 MHz za terestričke sustave koji mogu pružati elektroničke komunikacijske usluge u Europskoj uniji treba unijeti u Sporazum (2),
            
         DONIO JE OVU ODLUKU:
   Članak 1.
   Iza točke 5.czg (Odluka Komisije 2010/166/EU) Priloga XI. Sporazumu umeće se sljedeća točka:
   
               „5.czh
            
            
               
                  32010 D 0267: Odluka Komisije2010/267/EU od 6. svibnja 2010. o usklađenim tehničkim uvjetima za uporabu frekvencijskog pojasa 790-862 MHz za terestričke sustave koji mogu pružati elektroničke komunikacijske usluge u Europskoj uniji (SL L 117., 11.5.2010., str. 95.).”
            
         Članak 2.
   Tekst Odluke 2010/267/EU na islandskom i norveškom jeziku koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 14. srpnja 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 13. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 270, 4.10.2012., str. 31.
   
      (2)  SL L 117, 11.5.2010., str. 95.
   
      (3)  Ustavni zahtjevi nisu navedeni.